വീട് വെള്ളത്താല് ചുറ്റപ്പെട്ടു, തോണി തുഴഞ്ഞ് സ്കൂളിലെത്തി പതിനൊന്നാം ക്ലാസുകാരി ധീരതയെ വാഴ്ത്തി രാഹുല് ഗാന്ധി ഓണ്ലൈന് പഠനത്തിന് സൗകര്യമില്ലാത്തതിനാല്, പ്രളയദുരിതം അനുഭവിക്കുന്ന ഖോരഗ്പൂരില് നിന്ന് തോണി തുഴഞ്ഞ് സ്കൂളിലേക്കു പോകുന്ന പതിനൊന്നാം ക്ലാസുകാരി സന്ധ്യയുടെ ചിത്രങ്ങള് സമൂഹമാധ്യമങ്ങളില് വൈറലായിരുന്നു. പഠിക്കാനായി ഏത് പ്രതിസന്ധിയും മറികടക്കുന്ന സന്ധ്യയെ പ്രശംസിച്ച് രംഗത്തെത്തിയിരിക്കുകയാണ് രാഹുല് ഗാന്ധി. സന്ധ്യയുടെ നിശ്ചയദാര്ഢ്യത്തെയും പഠനത്തോടുള്ള അഭിരുചിയെയും ധീരതയെയും അദ്ദേഹം അഭിനന്ദിച്ചു. സ്മാര്ട്ട് ഫോണ് ഇല്ലാത്തതിനാല് ഓണ്ലൈന് ക്ലാസുകളില് സന്ധ്യക്ക് പങ്കെടുക്കാന് സാധിച്ചിരുന്നില്ല. തുടര്ന്ന് സ്കൂള് തുറന്നപ്പോള് തോണി തുഴഞ്ഞ് സ്കൂളിലേക്ക് പോകാന് തയ്യാറാകുകയായിരുന്നു. ഇതിനിടെ പ്രളയത്തെ തുടര്ന്ന് വീട് വെള്ളത്താല് ചുറ്റപ്പെട്ടപ്പോഴും സ്കൂളിലേക്ക് പോകാനായിരുന്നു സന്ധ്യയുടെ തീരുമാനം.